Досыць нечакана ў намінацыі "Лепшы беларускі альбом" году перамагла дэбютная праца ангельскамоўнага гурта Green Pepper – "Get on the Right Road", якая ў галасаванні апярэдзіла альбомы гуртоў "Дзецідзяцей", MAUZER, J:Морс. У намінацыі "Лепшая беларуская песня году" па-за канкурэнцыяй апынулася "Грай" – беларускамоўны хіт гурта "Ляпіс Трубяцкой", што быў выкладзены ў сеціва пры канцы снежня 2010 году. Прыз за "Музычную падзею года ў Беларусі" атрымаў Палац рэспублікі, які ўзяўся зладзіць у Мінску канцэрт гурта Rammstein.